**Құдайдың шынымен бар екенін қалай біле аламын?**

**екіншісі**

***«Ал сенім артпай Құдайға ұнау мүмкін емес. Құдайға келген әркім Оның бар екеніне сенуге және Өзін іздеп, жақыннан танығысы келгендерді Құдайдың жарылқайтынына илануға тиіс.»***

***(Еврейлерге 11:6)***

Эдвин Орр екеуінің арасындағы пікірталасты жеңгісі келген жоқ, оның айтқысы келгені мынау: дүниедегі барлық білімге ие адамдар ғана Құдайдың жоқ екеніне толық сенімді бола алады, бірақ ешкімде ондай жүз пайыздық білім жоқ. Қалай ойлайсыз, бүгінгі күні, әлемде атеисттердің саны өсіп жатыр ма? Зерттеулердің айтуы бойынша, жоқ, өсіп жатқан жоқ. Шын мәнінде, Құдайға сенетін жастардың саны өсіп жатыр.

Құдайға сену бір нәрсе. Ал, онымен қарым-қатынаста болу мүлде басқа мәселе. Альберт Эйнштейн Құдайға сенді, бірақ ол адамның Оны жеке тануы мүмкін емес екенін айтты. Әрине, егер Эйнштейн Құдайды толық түсінуді, Оның қалай ойлайтынын түсінуді айтқан болса, онымен мен де келісетін едім. Бірақ оның Құдайды жеке тану мүмкін емес дегені миллиондаған адамдардың куәліктерін жоққа шығарып қана қоймай, сонымен бірге Құдай адамзаттың күнәсін Өз мойнына алып, Бетлехемде туылып, біздің арамызда жүргені туралы шындықты жоққа шығарады.

Иса күмәнданған Філіпке: “Кім Мені көрсе, соның Әкені де көргені.”,— деді.

Сіз шайқаста жеңіске жетсеңізде де, бірақ соғыста жеңіліп қалуыңыз мүмкін. Бірақ әрбір адамның жүрегінде Құдайға деген сенім арқылы ғана тола алатын үмітсіздіктің бар екенін түсіну, сіздің жеке өміріңіз сіздің айтқаныңызға қарағанда досыңызға көбірек әсер ететінін түсінуге көмектеседі.

Құдай сіздің өміріңізде басқа біреуді сіздің сеніміңізге қарата алатындай не істеді? Мүмкін бұл үлкен сұрақ және үлкен мәселе шығар. 19-ғасырдағы ең үлкен атеисттердің бірі Роберт Ингерсоллдың мәсіхші тәтесі болған еді. Кітаптарының бірінің алғы сөзінде ол: «Егер барлық мәсіхшілер менің тәтем сияқты болғанда, бұл кітап ешқашан жазылмас еді» деп жазған еді.

Бірақ, әрине, Құдай ешқашан Оның бар екеніне сенетіндердің өмірімен бағаланбауы керек. Керісінше, Құдай Өз еңбегімен бағалануы керек. Иә, Құдай Ол Құдай, бірақ Оның шын мәнінде кім екенін жеке танып, білу маңызды.